钦定古今图书集成/明伦汇编/氏族典/第098卷 > 《凌迪知万姓统谱》 > 蒲思训
## 钦定古今图书集成/明伦汇编/氏族典/第098卷 > 《凌迪知万姓统谱》 > 蒲思训

按《十国春秋》，后蜀蒲思训，蜀人也。初师房从真，绘人
物、鬼神、蕃马。常携绘本诣从真，从真拊膺曰：“子所得，
非吾所授。”高祖改元，兴修诸庙，命思训画江渎庙、诸
葛庙。及高祖晏驾，绘陵庙鬼神、蕃汉人物、旗帜、兵仗、
车马、礼服，纵横浩瀚，莫不周至。授翰林待诏，赐紫金
鱼袋。养子延昌，与思训同时为待诏，工画佛道鬼神，
尢精师子。